Α4-0103/96

Πρόταση οδηγίας του Συμβουλίου για την πρώτη τροποποίηση της οδηγίας 90/394/ΕΟΚ σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (CΟΜ(95)0425 - C4- 0433/95 - 95/0229(SYΝ))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Aιτιολογική σκέψη 2α (νέα)

>Κείμενο μετά την ψηφοφορία στο ΕΚ>

ότι στην πρόταση της Επιτροπής για απόφαση του Συμβουλίου σχετικά με πρόγραμμα μη νομοθετικών μέτρων για την βελτίωση της ασφάλειας, της υγιεινής και της υγείας στο χώρο εργασίας(1) προβλέπεται συγκεκριμένα η συνέχιση των εργασιών καθορισμού των οριακών τιμών επαγγελματικής έκθεσης

(1) ΕΕ C 262 της 7.10.1995, σ. 18.

(Τροπολογία 2)

Tέταρτη αιτιολογική σκέψη

>Αρχικό κείμενο>

ότι σε όλες τις καταστάσεις εργασίας οι εργαζόμενοι πρέπει να προστατεύονται από παρασκευάσματα που περιέχουν ένα ή περισσότερους καρκινογόνους παράγοντες[semigr ]

>Κείμενο μετά την ψηφοφορία στο ΕΚ>

ότι σε όλες τις καταστάσεις εργασίας οι εργαζόμενοι πρέπει να προστατεύονται από παρασκευάσματα που περιέχουν έναν ή περισσότερους καρκινογόνους παράγοντες ή από καρκινογόνες ενώσεις οι οποίες δημιουργούνται στο χώρο εργασίας[semigr ]

(Τροπολογία 3)

Aιτιολογική σκέψη 8α (νέα)

>Κείμενο μετά την ψηφοφορία στο ΕΚ>

ότι, προκειμένου να καταστεί πιο ευέλικτη και αποτελεσματική η δράση που θα αναληφθεί, η Επιτροπή οφείλει να διευκρινίσει τις δυνατότητες για απλοποίηση του καθορισμού οριακών τιμών για τις καρκινογόνες ουσίες, ιδιαίτερα για τις ουσίες εκείνες για τις οποίες οι οριακές τιμές που βασίζονται καθαρά σε λόγους υγείας έχουν ήδη καθορισθεί με βάση επιστημονικά δεδομένα και αξιόπιστες μελέτες[semigr ]

(Τροπολογία 4)

Aιτιολογική σκέψη 8β (νέα)

>Κείμενο μετά την ψηφοφορία στο ΕΚ>

η Επιτροπή οφείλει να καταρτίσει σχέδιο για την επίσπευση του καθορισμού των απαραίτητων οριακών τιμών για όλες εκείνες τις ουσίες οι οποίες έχουν ταξινομηθεί ως καρκινογόνες στις κατηγορίες 1 και 2 στο παράρτημα VI της οδηγίας 67/548/ΕΟΚ.

(Τροπολογία 5)

Ένατη αιτιολογική σκέψη

>Αρχικό κείμενο>

Το βενζόλιο είναι καρκινογόνος παράγοντας ο οποίος είναι παρών σε πολλές καταστάσεις εργασίας[semigr ] ότι επομένως μεγάλος αριθμός εργαζομένων εκτίθεται σε πιθανό κίνδυνο για την υγεία του[semigr ] ότι, αν και οι σημερινές επιστημονικές γνώσεις δεν επιτρέπουν τον καθορισμό κάποιου επιπέδου κάτω από το οποίο οι κίνδυνοι για την υγεία παύουν να υφίστανται, κάποια μείωση της έκθεσης στο βενζόλιο θα μειώσει εντούτοις αυτούς τους κινδύνους[semigr ]

>Κείμενο μετά την ψηφοφορία στο ΕΚ>

Το βενζόλιο είναι καρκινογόνος παράγοντας ο οποίος είναι παρών σε πολλές καταστάσεις εργασίας[semigr ] ότι επομένως μεγάλος αριθμός εργαζομένων εκτίθεται σε πιθανό κίνδυνο για την υγεία του[semigr ] ότι, αν και οι σημερινές επιστημονικές γνώσεις κατατάσσουν το βενζόλιο μεταξύ των ουσιών για τις οποίες δεν είναι δυνατόν να καθορισθεί κάποιο επιπέδο κάτω από το οποίο οι κίνδυνοι για την υγεία παύουν να υφίστανται, κάποια μείωση της έκθεσης στο βενζόλιο θα μειώσει εντούτοις αυτούς τους κινδύνους.

(Τροπολογία 6)

Αιτιολογική σκέψη 9α (νέα)

>Κείμενο μετά την ψηφοφορία στο ΕΚ>

ότι έχει σημασία να καθορισθούν βιολογικές οριακές τιμές για καρκινογόνους παράγοντες προκειμένου να υπολογισθεί το επίπεδο απορρόφησης από άλλες οδούς εκτός από την αναπνευστική οδό. Επειδή η παρακολούθηση με βιολογικές μεθόδους είναι σημαντική διαδικασία για τον υπολογισμό της έκθεσης στο βενζόλιο, η Επιτροπή πρέπει να προτείνει χωρίς καθυστέρηση βιολογική οριακή τιμή για το βενζόλιο[semigr ]

(Τροπολογία 7)

Αιτιολογική σκέψη 9β (νέα)

>Κείμενο μετά την ψηφοφορία στο ΕΚ>

το αρσενικό και μερικές ενώσεις του (τριοξείδιο του αρσενικού[semigr ] πεντοξείδιο του αρσενικού, αρσενικικό οξύ και τα άλατά του) είναι καρκινογόνες ουσίες στις οποίες εκτίθεται σημαντικός αριθμός εργαζομένων σε διάφορους τομείς, και ότι ο καθορισμός οριακών τιμών για τις ουσίες αυτές, και μέσω αυτού, η μείωση του χρόνου έκθεσης, θα περιορίσει και τους σχετικούς κινδύνους. Ότι το αρσενικό και αρκετές ενώσεις αυτού πρέπει να προστεθούν στον κατάλογο προτεραιοτήτων της Επιτροπής που περιέχει τις ουσίες για επιστημονική αποτίμηση ούτως ώστε να ορισθούν όσο το δυνατόν πιο σύντομα οριακές τιμές[semigr ]

(Τροπολογία 8)

Δέκατη αιτιολογική σκέψη

>Αρχικό κείμενο>

ότι η τήρηση των ελάχιστων προδιαγραφών για την προστασία της υγείας και της ασφάλειας των εργαζομένων από τους ιδιαίτερους κινδύνους που συνδέονται με καρκινογόνους παράγοντες, όχι μόνο εξασφαλίζει την προστασία της υγείας και της ασφάλειας κάθε μεμονωμένου εργαζομένου, αλλά παρέχει και ένα ελάχιστο επίπεδο προστασίας όλων των εργαζομένων στην Κοινότητα, κάτι που εμποδίζει οποιαδήποτε πιθανή στρέβλωση στον τομέα της ανταγωνιστικότητας[semigr ]

>Κείμενο μετά την ψηφοφορία στο ΕΚ>

ότι η τήρηση των ελάχιστων προδιαγραφών για την προστασία της υγείας και της ασφάλειας των εργαζομένων από τους ιδιαίτερους κινδύνους που συνδέονται με καρκινογόνους παράγοντες, αποσκοπεί όχι μόνον στο να εξασφαλίζει την προστασία της υγείας και της ασφάλειας κάθε μεμονωμένου εργαζομένου, αλλά και στο να παρέχει ένα ελάχιστο επίπεδο προστασίας όλων των εργαζομένων στην Κοινότητα, κάτι που εμποδίζει οποιαδήποτε πιθανή στρέβλωση στον τομέα της ανταγωνιστικότητας[semigr ]

(Τροπολογία 9)

Αιτιολογική σκέψη 10α (νέα)

>Κείμενο μετά την ψηφοφορία στο ΕΚ>

ότι το σύνολο των οδηγιών που έχουν ως αντικείμενο την προστασία των εργαζομένων στον χώρο εργασίας καθώς και την προστασία της υγείας των πολιτών και του γενικού περιβάλλοντος, θα πρέπει να αντικατοπτρίζουν μια ταυτόσΗμη γενική θεώρηση της κοινωνικοοικονομικής εξέλιξης στην Ευρωπαϊκή Ένωση και ως εκ τούτου τα μέτρα που λαμβάνονται για το βενζόλιο στα πλαίσια της παρούσης οδηγίας θα πρέπει να έχουν λογική συνάφεια με τους στόχους και τις διατάξεις της οδηγίας 94/63/ΕΚ που αφορά την καταπολέμηση των εκπομπών των οργανικών πτητικών ενώσεων (και συνεπώς κατά των εκπομπών του βενζολίου) που οφείλονται στην εναποθήκευση της βενζίνης και τη διανομή της στα πρατήρια βενζίνης(1).

(1) ΕΕ L 365 της 31.12.1994, σ. 24.

(Τροπολογία 10)

Αιτιολογική σκέψη 10β (νέα)

>Κείμενο μετά την ψηφοφορία στο ΕΚ>

ότι οι επιχειρήσεις εκείνες στις οποίες υφίστανται καρκινογόνοι παράγοντες στο χώρο εργασίας πρέπει να είναι σε θέση να αποδείξουν ότι ενημερώνουν τακτικά τους εργαζόμενους οι οποίοι έρχονται σε επαφή ή είναι εκτεθειμένοι, σχετικά με τον κίνδυνο της έκθεσης αυτής[semigr ] πρέπει να μπορούν επίσης να αποδείξουν ότι οι εν λόγω εργαζόμενοι έχουν ενημερωθεί για τις καλύτερες μεθόδους προστασίας τους από τις ουσίες αυτές[semigr ]

(Τροπολογία 11)

ενδέκατη αιτιολογική σκέψη

>Αρχικό κείμενο>

ότι πρέπει να ληφθούν μέτρα για την εξασφάλιση της προστασίας της υγείας και της ασφάλειας των εργαζομένων, σε περίπτωση παρεκκλίσεων που προβλέπονται για συγκεκριμένες δραστηριότητες ή τομέα δραστηριότητας, όπου η εφαρμογή της οριακής τιμής που προτείνεται για το βενζόλιο μπορεί να είναι δύσκολο να επιτευχθεί μέσα στην προτεινόμενη προθεσμία[semigr ]

>Κείμενο μετά την ψηφοφορία στο ΕΚ>

Διαγράφεται

(Τροπολογία 12)

ΆΡΘΡΟ 1 ΣΗΜΕΙΟ 1

Άρθρο 2, σημείο β (οδηγία 90/394/ΕΟΚ)

>Αρχικό κείμενο>

β) «οριακή τιμή» σημαίνει, εκτός εάν ορίζεται διαφορετικά, το όριο της συγκέντρωσης ενός «καρκινογόνου παράγοντα» στον αέρα μέσα στη ζώνη αναπνοής ενός εργαζομένου».

>Κείμενο μετά την ψηφοφορία στο ΕΚ>

β) «οριακή τιμή» σημαίνει, εκτός εάν ορίζεται διαφορετικά, το όριο της συγκέντρωσης ενός «καρκινογόνου παράγοντα» στη ζώνη αναπνοής ενός εργαζομένου», σε σχέση με τη δέουσα περίοδο αναφοράς. Η ζώνη αναπνοής είναι το διάστημα στο οποίο ο εργαζόμενος αντλεί τον αέρα που αναπνέει. Η υπέρβαση της τιμής αυτής απαγορεύεται.

(Τροπολογία 13)

ΆΡΘΡΟ 1 ΣΗΜΕΙΟ 1

Άρθρο 2, σημείο βα) (νέο) (οδηγία 90/394/ΕΟΚ)

>Κείμενο μετά την ψηφοφορία στο ΕΚ>

βα) «βιολογική οριακή τιμή» σημαίνει το όριο συγκέντρωσης στο κατάλληλο βιολογικό μέσο, του σχετικού παράγοντα, κάποιου μεταβολίτη του ή δείκτη επενέργειας. Η υπέρβαση της τιμής αυτής απαγορεύεται.

(Τροπολογία 14)

ΆΡΘΡΟ 1 ΣΗΜΕΙΟ 3

Άρθρο 16, παράγραφος 3, (οδηγία 90/394/ΕΟΚ)

>Αρχικό κείμενο>

3. Στο άρθρο 16, προστίθεται η παρακάτω παράγραφος:

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

"3. Στην περίπτωση παρεκκλίσεων που προβλέπονται στο παράρτημα ΙΙΙ, τα κράτη μέλη υποχρεούνται να εξασφαλίζουν ότι οι εργοδότες συμμορφούνται με τις διαδικασίες και τα μέτρα ώστε να λαμβάνουν επαρκείς προφυλάξεις για την προστασία της υγείας και της ασφάλειας των εν λόγω εργαζομένων».

(Τροπολογία 15)

ΆΡΘΡΟ 1 ΣΗΜΕΙΟ 5

Παράρτημα ΙΙΙ, μέρος Α, πίνακας, τελευταία στήλη (οδηγία 90/394/ΕΟΚ)

>Αρχικό κείμενο>

Παρεκκλίσεις

Οριακή τιμή: 3 ppm (=9,75mg/m3) έως τις 31 Δεκεμβρίου 2000 για τις ακόλουθες δραστηριότητες ή τομείς δραστηριότητας:

>Κείμενο μετά την ψηφοφορία στο ΕΚ>

Διαγράφεται

>Αρχικό κείμενο>

- Επιλεγμένα εργοτάξια σε εγκαταστάσεις οπτάνθρακα (προκαταρκτικοί καταψύκτες, θάλαμοι βενζολίου/θειικού άλατος, χώροι αποθήκευσης και φορτοεκφόρτωσης βενζολίου)

>Αρχικό κείμενο>

- καθαρισμός και συντήρηση δεξαμενών

>Αρχικό κείμενο>

- φορτοεκφόρτωση δεξαμενοπλοίων και βυτιοφόρων οχημάτων

>Αρχικό κείμενο>

- θαλάσσια μεταφορά

>Αρχικό κείμενο>

- συνεργεία επισκευής αυτοκινήτων

>Αρχικό κείμενο>

- σταθμοί διάθεσης καυσίμων με εργαζομένους στις αντλίες καυσίμων

(Τροπολογία 16)

ΆΡΘΡΟ 1 ΣΗΜΕΙΟ 5

Παράρτημα ΙΙΙ, μέρος Α, μετά τον πίνακα, νέο εδάφιο (οδηγία 90/394/ΕΟΚ)

>Κείμενο μετά την ψηφοφορία στο ΕΚ>

Για τον καθορισμό της οριακής τιμής του βενζόλιου στον αέρα, εφαρμόζεται ενιαία διαδικασία μέτρησης.

Ψήφισμα νομοθετικού περιεχομένου που περιέχει τη γνώμη του Ευρωπαϊκού Κοινοβουλίου επί της προτάσεως οδηγίας του Συμβουλίου για την πρώτη τροποποίηση της οδηγίας 90/394/ΕΟΚ σχετικά με την προστασία των εργαζομένων από τους κινδύνους που συνδέονται με την έκθεση σε καρκινογόνους παράγοντες κατά την εργασία (CΟΜ(95)0425 - C4-0433/95 - 95/0229(SYΝ))

(Διαδικασία συνεργασίας - πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(95)0425 - 95/0229 (SYN)) ((ΕΕ C 317 της 28.11.1995, σελ. 16)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189Γ και το άρθρο 118Α της Συνθήκης ΕΚ (C4-0433/95),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Κοινωνικών Υποθέσεων και Απασχόλησης και τη γνωμοδότηση της Επιτροπής Περιβάλλοντος, Δημόσιας Υγείας και Προστασίας των Καταναλωτών (Α4-0103/95),

1. εγκρίνει με την επιφύλαξη των τροποποιήσεων που της επέφερε το Σώμα, την πρόταση της Επιτροπής[semigr ]

2. καλεί το Συμβούλιο, σε περίπτωση που σκοπεύει να απομακρυνθεί από το κείμενο όπως το ενέκρινε το Κοινοβούλιο, να το ενημερώσει σχετικώς[semigr ]

3. ζητεί να ανοίξει η διαδικασία συνεννόησης σε περίπτωση που το Συμβούλιο σκοπεύει να απομακρυνθεί από το κείμενο που ενέκρινε το Κοινοβούλιο[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να κάνει ουσιαστικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.